**SVEUČILIŠTE U DUBROVNIKU**

**RKP:24141**

**OBRAZLOŽENJE POSEBNOG DIJELA IZVJEŠTAJA O IZVRŠENJU FINANCIJSKOG PLANA ZA 2024. GODINU**

**Sažetak djelokruga rada**

Sveučilište je javno visoko učilište i ima svojstvo pravne osobe s javnim ovlastima.

Osnivač Sveučilišta je Republika Hrvatska, a prava i dužnosti osnivača obavlja Ministarstvo znanosti i obrazovanja Republike Hrvatske.

Sveučilište predstavlja i zastupa rektor koji ima sve ovlasti u pravnom prometu u okviru djelatnosti Sveučilišta upisane u sudski registar.

Sveučilište je pravna osoba upisana u registar ustanova pri Trgovačkom sudu u Dubrovniku, MBS: 1787578.

Sveučilište je upisano u Upisnik znanstvenih organizacija i Upisnik visokih učilišta.

Sveučilište odgovara za svoje obveze cijelom svojom imovinom.

Sveučilište integrira funkcije svojih sastavnica (funkcionalna integriranost), a preko sveučilišnih tijela osigurava njihovo jedinstveno i usklađeno djelovanje u skladu sa strateškim i razvojnim odlukama o akademskim pitanjima i o profiliranju znanstvenih istraživanja, te jedinstveno i usklađeno djelovanje u financijskom poslovanju i pravnom prometu, investicijama, razvojnim planovima te u nastupu prema vanjskim partnerima u znanstvenim djelatnostima i visokom obrazovanju. Statutom i općim aktima Sveučilišta i sveučilišnih sastavnica utvrđuje se način upravljanja koji osigurava integriranost funkcija Sveučilišta i ostvarenje interesa i ciljeva radi kojih je Sveučilište osnovalo sveučilišnu sastavnicu (upravna integracija).

Temeljna djelatnost Sveučilišta je znanstveno istraživanje i visoko obrazovanje u području: prirodnih znanosti, tehničkih znanosti, biomedicine i zdravstva, biotehničkih znanosti, društvenih znanosti, humanistički znanosti i umjetnosti.

Djelatnost Sveučilišta obuhvaća: ustrojavanje i izvedbu sveučilišnih preddiplomskih, diplomskih i poslijediplomskih studija, ustrojavanje i izvedbu stručnih studija, ustrojavanje i izvedbu programa stručnog usavršavanja, ustrojavanje i izvedbu programa cjeloživotnog učenja, obavljanje znanstvenog i visokostručnog rada uz uvjete utvrđene posebnim propisima, izdavačku, bibliotečnu i informatičku djelatnost za potrebe nastave, znanstvenog i stručnog rada, izradbu stručnih mišljenja i vještačenja, stručne poslove zaštite okoliša, monitoring i analizu prometnih sustava u smislu njihova poboljšanja i optimizacije, monitoring živih organizama, monitoring kvalitete mora, uzgoj mlađi, održavanje akvarija, formiranje znanstvenih zbirki, savjetovanje i izradbu elaborata za uvođenje sustava upravljanja kvalitetom, sustava upravljanja zdravljem i sigurnošću, sustava upravljanja sigurnošću hrane, sustava upravljanja zaštitom okoliša, sustava upravljanja informacijskom sigurnošću te sustava financijskog upravljanja i kvalitete, potvrđivanje (certificiranje) sustava upravljanja, analize i upravljanja rizicima, upravljanja projektima i konfiguracijama, upravljanja vrijednostima, upravljanja energijom i promociju društvene odgovornosti, istraživanje ekonomike poljoprivrede, ekonomike u preradi poljoprivrednih proizvoda i proizvodnji hrane, ruralnog prostora i razvoja te sociologije sela, istraživanje čimbenika kakvoće grožđa i vina, mogućnosti i načina unaprjeđenja njihove kakvoće te vinogradarsko-vinarskoga sektora, istraživanje u području voćarstva, maslinarstva, povrćarstva i cvjećarstva, analizu, pretragu i ocjenjivanje grožđa, mošta, vina i drugih proizvoda od grožđa i vina, analizu, pretragu i ocjenjivanje maslinova ulja, analizu, pretragu i ocjenjivanje meda, ispitivanje poljoprivrednoga zemljišta, kemijsku analizu vode, zasnivanje i održavanje matičnjaka reprodukcijskog i sadnog materijala, autohtonih, udomaćenih i introdukcijskih sorta i podloga različitih biljnih vrsta, podizanje i održavanje pokusnih nasada maslinika, voćnjaka, vinograda, ukrasnog, ljekovitog i aromatičnog bilja, obavljanje introdukcije, hibridizacije i klonske selekcije, tehnička ispitivanja i analize predmeta i opće uporabe biljnoga podrijetla, poljoprivrednu proizvodnju i primarnu prerada, stručno usavršavanje poljoprivrednika, širenje znanja i suradnja s gospodarskim sektorom, stručno i poslovno savjetovanje, organiziranje stručnih i znanstvenih savjetovanja, praćenje i izvješćivanje o zdravstvenom stanju bilja na poljima, nasadima, objektima i drugim površinama, prognoziranje pojava štetnih organizama, razvoj i kretanje njihove populacije, promet repromaterijala za potrebe poljoprivrede.

Pored temeljne djelatnosti Sveučilište obavlja i druge djelatnosti koje služe obavljanju djelatnosti upisane u sudski registar, ako se one u manjem opsegu ili uobičajeno obavljaju uz upisanu djelatnost, a ako je neka djelatnost ili njen dio uređena posebnim propisima, Sveučilište je obavlja sukladno tim propisima.

Sveučilište u Dubrovniku ulaže velike napore da bi kontinuirano podizalo kvalitetu nastavnih, znanstvenih, istraživačkih i ostalih aktivnosti. Osluškujući potrebe tržišta rada ali i lokalne, regionalne i nacionalne zajednice, uvodi studijske programe koji nisu preslik postojećih na drugim hrvatskim sveučilištima. Istodobno, vodi računa o povijesti, sadašnjosti i budućnosti Grada te sinergiji akademske zajednice s okruženjem, pa će nastaviti uvoditi studijske programe koji će imati ishodište u tradiciji i kulturi Dubrovnika, ali i one s međunarodnim naglaskom. Uostalom, to je i zapisano u strategiji, viziji i misiji Sveučilišta u Dubrovniku. Međunarodna suradnja, izvrsnost studija i znanstveno-istraživačkog rada temeljne su odrednice planiranoga razvoja. S tim u vezi, velik zamah Sveučilištu dat će i novoizgrađeni Studentski dom. Također, Sveučilište će stvarati preduvjete za osnivanje centra koji će okupljati strukovne udruge i tako će preuzeti ulogu značajnog čimbenika u kreiranju inženjerskih, ekonomskih i ostalih stručnih studija, elaborata i ekspertiza.

Danas Sveučilište u Dubrovniku ima šest odjela: Odjel za ekonomiju i poslovnu ekonomiju, Pomorski odjel, Odjel za elektrotehniku i računarstvo, Odjel za akvakulturu, Odjel za komunikologiju, Odjel za umjetnost i restauraciju, te studije izvan odjela - stručni preddiplomski studij Sestrinstvo i specijalistički diplomski stručni studij Kliničko sestrinstvo te sveučilišni preddiplomski studij Povijest Jadrana i Mediterana. Na njima se izvodi četrnaest trogodišnjih sveučilišnih preddiplomskih studija, tri trogodišnja stručna preddiplomska studija, dvanaest dvogodišnjih sveučilišnih diplomskih studija, dva dvogodišnja stručna diplomska studija, jedan poslijediplomski specijalistički studij i šest međusveučilišnih poslijediplomskih (doktorskih) studija. Master Double Degree program Odjela za ekonomiju i poslovnu ekonomiju Sveučilišta u Dubrovniku i studija ekonomije i marketinga Sveučilišta u Palermu, s izvedbom nastave započeo je akademske 2016./2017. U sastavu Sveučilišta je i Institut za more i priobalje i Zavod za mediteranske kulture, a izvaninstitucionalno je povezan i Studentski centar.

Osnovna obilježja Sveučilišta u Dubrovniku su:

* organizacijski ustroj koji nije kopija postojećih sveučilišta u Republici Hrvatskoj i financijsko poslovanje koje omogućuje potpunu integriranost Sveučilišta;
* odjeli, na kojima se izvode sveučilišni i stručni studiji, te se ustrojava i izvodi nastavni, znanstveni i visokostručni rad u jednom znanstvenom ili stručnom polju;
* izvedba nastavnih planova i programa u potpunosti usklađenih s preporukama Bolonjske deklaracije;
* osiguranje prijenosa ECTS-kredita i mobilnost studenata i nastavnika;
* poticanje aktivnog uključivanja studenata u nastavni proces, upravna tijela i istraživačke projekte te njihove izvannastavne aktivnosti;
* kontinuirano praćenje kvalitete nastavnih aktivnosti temeljem obostranoga ocjenjivanja nastavnika i studenata;
* poticanje nastavnog i znanstvenog usavršavanja nastavnika i suradnika;
* održavanje i unapređenje unutarnjeg sustava kvalitete rada i poslovanja;
* praćenje potreba gospodarstva i društvene zajednice pri izradi novih nastavnih planova i programa kojima je ishodište u tradiciji i kulturi Dubrovnika, ali uz uvođenje novih i suvremenih programa na kojima će se stvarati nove tradicije;
* otvorenost prema međunarodnoj suradnji radi privlačenja međunarodnih programa i stranih studenata.

U stalnom radnom odnosu Sveučilište u Dubrovniku ima 253 zaposlenika, od kojih je preko stotinu ima akademski stupanj doktora znanosti.

Sveučilište u Dubrovniku nastoji ostvarivati društvene interese provedbom obrazovanja na preddiplomskim, diplomskim i poslijediplomskim studijima, programima cjeloživotnog obrazovanja, provođenjem znanstveno-istraživačkog, umjetničkog i stručnog rada utemeljenoga na načelima održivog razvoja, društveno odgovornog ponašanja i izvrsnosti koje se kontinuirano ugrađuju u lokalnu i u širu društvenu zajednicu uz promicanje međunarodne i međusveučilišne suradnje. U tu svrhu Sveučilište provodi aktivnosti znanstvenog istraživanja i visokog obrazovanja u području prirodnih, tehničkih, društvenih, biotehničkih, humanističkih znanosti, biomedicine, zdravstva i umjetnosti.

**A621138 Redovna djelatnost Sveučilišta u Dubrovniku**

Zakon o znanstvenoj djelatnosti i visokom obrazovanju (Narodne novine, br.: 123/03., 198/03., 105/04., 174/04., 2/07. - Odluka UsRH, 46/07., 45/09., 63/11., 94/13., 139/13. 101/14. - Odluka UsRH); Zakon o osiguravanju kvalitete u znanosti i visokom obrazovanju (Narodne novine br 45/09); Pravilnik o sadržaju dopusnice te uvjetima za izdavanje dopusnice za obavljanje djelatnosti visokog obrazovanja, izvođenje studijskih programa i reakreditacije visokih učilišta (Narodne novine br 24/10); Pravilnik o uvjetima za izdavanje dopusnice za obavljanje znanstvene djelatnosti, uvjetima za reakreditaciju znanstvenih organizacija i sadržaju dopusnice (Narodne novine br 24/10) – članak 6.; Strategija razvoja Sveučilišta u Dubrovniku (2016. – 2025.); Strategija osiguravanja kvalitete na Sveučilištu u Dubrovniku; Pravilnik o studijima i studiranju Sveučilišta u Dubrovniku – pročišćeni tekst; Pravilnik o unutarnjem sustavu osiguravanja i unapređivanja kvalitete – pročišćeni tekst *Zakonske i druge pravne osnove*

|  |  |  |  |  |  |
| --- | --- | --- | --- | --- | --- |
|  | Izvršenje 2023. | Tekući plan 2024. | Izvršenje 2024. | Index | Index. |
|  | 1 | 2 | 3 | 3/1\*100 | 3/2\*100 |
| A621138  Redovna djelatnost Sveučilišta u Dubrovniku | 7.504.461,64 | 9.286.966 | 9.255.249,01 | 123,33 | 99,66 |

Ova aktivnost/ projekt sastoji se od sljedećih elemenata/ podaktivnosti:

1. Financiranja rashoda za plaće
2. Financiranja materijalnih prava zaposlenih
3. Financiranje rada studentskog zbora i subvencije za prehranu i smještaj studenata

U okviru Redovnih djelatnosti Sveučilišta izračun potrebnih sredstava temelji se na broju zaposlenih iz sustava Centralnog obračuna plaća, broju napredovanja redovitih profesora koji ispunjavaju zakonske uvjete sukladno prijelaznoj odredbi iz Zakona te izračunu materijalnih prava na temelju važećih propisa. Na dan 31.12..2024. 253 zaposlenika Sveučilišta u Dubrovniku je u sustavu Centralnog obračuna plaća.

Limite za aktivnost redovne djelatnosti na izvoru 11, te raspodjelu po kontima na 4. razini odredilo je Ministarstvo znanosti i obrazovanja.

U okviru utvrđenih limita planiraju se rashodi za plaće i materijalna prava zaposlenih sukladno zakonu i kolektivnom ugovoru, te sredstva za rad studentskog zbora (konto 3811), te studentska prehrana i smještaj (konto 3811).

**Izvršenje financijskog plana za 2024.:**

1. Element/ podaktivnost 1:

31- Rashodi za zaposlene (plaće,doprinosi i ostali rashodi za zaposlene) u 2024. iznose:8.825.063,39 EUR

1. Element/ podaktivnost 2:

32- Materijalni rashodi (naknade za prijevoz, za rad na terenu i odvojeni život) u 2024. iznose : 153.632,74 EUR.

3. Element/ podaktivnost 3

38- Ostali rashodi ( sredstva za rad Studentskog zbora te subvencije za prehranu i smještaj studenata) u 2024. godini iznose: 276.778,57 EUR

**A622122 Programsko financiranje javnih visokih učilišta**

Zakonske i druge pravne osnove:

* Zakon o znanstvenoj djelatnosti i visokom obrazovanju
* Odluka o programskom financiranju javnih visokih učilišta u Republici Hrvatskoj u akademskim godinama 2018./19., 2019./2020., 2020./2021. i 2021./2022.
* Odluka Ministarstva znanosti i obrazovanja o financiranju javnih visokih učilišta u Republici Hrvatskoj u akademskoj 2022./2023. godini
* Zakon o osiguravanju kvalitete u znanosti i visokom obrazovanju
* Pravilnik o sadržaju dopusnice te uvjetima za izdavanje dopusnice za obavljanje djelatnosti visokog obrazovanja, izvođenje studijskog programa i reakreditacije visokih učilišta
* Strategija razvoja Sveučilišta u Dubrovniku 2016.-2025.,
* Strategija istraživanja Sveučilišta u Dubrovniku 2020.-2025.

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2023. | Tekući plan 2024. | Izvršenje 2024. | Index | Index | |
|  | 1 | 2 | 3 | 3/1\*100 | 3/2\*100 |
| A622122  Programsko financiranje javnih visokih učilišta | 698.416,86 | 735.101 | 770.966,52 | 110,39 | 104,88 |

Ova aktivnost provodi se sukladno Odluci o financiranju javnih visokih učilišta u Republici Hrvatskoj u akademskoj godini 2023./2024.

U razdoblju provedbe programskih ugovora očekuje se ostvarenje sljedećeg: ostvarenje razvojnih pomaka u nastavnoj i znanstvenoj djelatnosti, uz snaženje istraživačkih i umjetničkih kapaciteta te postizanje utvrđenih institucijskih ciljeva, a sve u skladu s realizacijom utvrđenih ciljeva programskog financiranja:

1. Relevantnost u odnosu na sadašnje i buduće potrebe tržišta rada te razvoja gospodarstva i društva, učinkovitost i internacionalizacija visokog obrazovanja
2. Izvrsnost znanstvenog i umjetničkog rada
3. Znanost, umjetnost i visoko obrazovanje kao pokretači promjena u društvu i gospodarstvu.

**Izvršenje financijskog plana za 2024.:**

Sredstva programskog financiranja planirana su se za 2024.g. u iznosu od 735.101 EUR, prema zadanom limitu od MZO, te zaključenom programskom ugovoru na četverogodišnje razdoblje, a realizirana su u iznosu od 770.966,52 EUR.

Nastavno su prikazani institucijski ciljevi i rezultati koji su predviđeni Programskim ugovorom u predstojećem planskom razdoblju programskog financiranja.

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost za 2024. | Izvršenje u 2024. |
| Broj prijavljenih standarda zanimanja/usklađenih studijskih programa sa HKO | Usklađenost studijskih programa sa standardima kvalifikacija iz Registra Hrvatskog kvalifikacijskog okvira | studijski program | 0 - predan zahtjev za upis standarda zanimanja, izvršen jedan upis | Sveučilište | 1 | 0 |
| Broj studenata | Udio dolaznih međunarodnih studenata (dolazna mobilnost studenata) | Student | 113 | Sveučilište | 130 | 159 |
| Broj znanstvenih autorskih knjiga s međunarodnom recenzijom | Povećanje broja znanstvenih autorskih knjiga s međunarodnom recenzijom | znanstvena autorska knjiga s međunarodnom recenzijom | 1 | Sveučilište | 3 | 0 |
| Broj studenata koji su u prethodnoj akademskoj godini stekli minimalno 55 ECTS bodova | Uspješnost studiranja | Broj studenata | 219 | Ured za studente i obrazovne programe  Sveučilišta i MZO | 220 | 170 |
| Broj radova objavljenih u časopisima uvedenim u  -bazi Web of Science za STEM područja znanosti,  - broj radova objavljenih u časopisima uvedenim u bazu Web of Science i bazu SCOPUS za društveno, humanističko i interdisciplinarno područje znanosti i umjetnosti (objavljenih tijekom jedne godine) | Znanstvena produktivnost | Broj radova | 50  65 | Ured za istraživanje i projekte Sveučilišta i MZO | 55    70 | 64      79 |
| Omjer broja završenih studenata u akademskoj godini i broja studenata upisanih u prvu godinu te akademske godine | Završnost studija | Omjer | 0,65 | Ured za studente i obrazovne programe Sveučilišta i MZO | 0,65 | 0,49 |

**A679093 Redovna djelatnost Sveučilišta u Dubrovniku(iz evidencijskih prihoda)**

Zakonske i druge pravne osnove

* Zakon o znanstvenoj djelatnosti i visokom obrazovanju
* Kolektivni ugovor za znanost i visoko obrazovanje
* Zakon o studentskom zboru i drugim studentskim organizacijama
* Strategija znanosti, obrazovanja i tehnologije,
* Strategija razvoja Sveučilišta Sveučilišta u Dubrovniku 2016.-2025.,
* Strategija istraživanja Sveučilišta u Dubrovniku 2020.-2025.

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2023. | Tekući plan 2024. | Izvršenje 2024. | Index | Index | |
|  | 1 | 2 | 3 | 3/1\*100 | 3/2\*100 |
| A679093  Redovna djelatnost Sveučilišta u Dubrovniku (iz evidencijskih prihoda) | 1.864.993,56 | 1.735.816 | 1.925.278,38 | 103,23 | 110,91 |

Sveučilište u Dubrovniku je proračunski korisnik državnog proračuna 3. razine, koji posluje preko vlastitog računa i čije se vlastiti i namjenski prihodi i primici ne uplaćuju, niti troše preko računa državnog proračuna. Za tu namjenu u državnom proračunu otvorena je aktivnost A679093, redovna djelatnost Sveučilišta u Dubrovniku iz evidencijskih prihoda. Najznačajniji dio navedenih evidencijskih prihoda odnosi se na izvor 31 - vlastiti prihodi i izvor 43 - prihodi po posebnim propisima (školarine, prihodi s osnova osiguranja, refundacija štete i sl.), izvor 52 – ostale pomoći i izvor 61- donacije.

**Izvor 31 vlastiti prihodi**, u 2024. iz ostvarenih prihoda od vlastite djelatnosti realizirani su rashodi u itnosu od 1.028.503,02 EUR, što je za 120,10% u odnosu na 2023. godinu (856.402,93 EUR), odnosno 104,89% planiranih rashoda za 2024. (980.593 EUR). Prihodi od pruženih usluga odnose se na prihode od programa izobrazbe, tečajeva, akvarija, izrade studija i elaborata, najma prostora i sl. Pravilnikom o stjecanju i raspodjeli prihoda od vlastite djelatnosti uređuju se mjerila i način korištenja vlastitih prihoda koje ostvari Sveučilište u Dubrovniku na tržištu od obavljanja vlastite djelatnost sukladno propisima.

**Izvora 43 prihodi po posebnim propisima**, u 2024. godini (prihodi od upisnina i školarine za izvanredne studente i redovne studente koje ne ispunjavaju uvjete za oslobođenje od participacije u troškovima studija, te na školarine na poslijediplomskom studiju) školarina) ostvaren su rashodi u iznosu od 646.759,51 EUR, što je 107,12% planiranih za 2024. godinu (603.774 EUR); rashodi se odnose na plaćanje naknade za sate iznad norme, naknade za rad vanjskih suradnika, troškove dolaska vanjskih suradnika, stručnu literaturu, kotizacije za seminare i simpozije, materijal za nastavu, troškove održavanja objekata i sl.

**Izvor 52 ostale pomoći**, ostvaren su prihodi od:

- Hrvatske zaklade za znanost za znastvene projekte

- Ministarstva znanosti i obrazovanja za sufinanciranje znanstveno-istraživačkih projekata

- Ministarstva znanosti i obrazovanja, financijska potpora za izdavanje znanstvenih knjiga i visokoškolskih udžbenika u tiskanom i elektroničkom obliku

- Ministarstva znanosti i obrazovanja, financijska potpora za organizaciju i održavanje znanstvenih skupova

- Agencije za elektroničke medije, dodjela sredstava Fonda za poticanje pluralizma i raznovrsnosti elektroničkih medija za UNIDU radio

- Agencije za plaćanja u poljoprivredi, potpora za održivost

Iz navedenih prihoda financiraju se izravni i neizravni troškovi navedenih projekata i ostalih aktivnosti, a ostvareni su u 2024. godini u iznosu od 203.633,77 EUR, što je 197,18% planiranih.

**Izvor 61 donacije**, ostvaren su prihodi od:

- donacija za tiskanje udžbenika“Kirurgija za zdravstvene studije“

- Studentskog centra za sudjelovanje na sajmu u Toulouseu

- za projekte i aktivnosti Studentskog zbora

- Zaklada Adris, za opremu za restauraciju drva

Donacije su namjenski utrošene, rashodi iz donacija su u 2024. inosili 35.004,04 EUR,

što je 92,31% planiranih (37.922 EUR).

**A679073 EU projekti Sveučilišta u Dubrovniku (iz evidencijskih prihoda)**

Zakonske i druge pravne osnove

* Zakon o znanstvenoj djelatnosti i visokom obrazovanju
* Strategija razvoja Sveučilišta u Dubrovniku 2016.-2025
* Strategija istraživanja Sveučilišta u Dubrovniku 2020.-2025.
* Sporazum o partnerstvu između Republike Hrvatske i Europske komisije za korištenje Europskih strukturnih i investicijskih fondova za rast i radna mjesta u razdoblju 2014.-2020., (listopad 2014.)
* Plan razvoja istraživačke i inovacijske infrastrukture u Republici Hrvatskoj, (01. travanj 2014.)
* Strategija poticanja inovacija Republike Hrvatske 2014.-2020., (17. prosinac 2014.)
* Erasmus međuinstitucijski sporazumi

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2023. | Tekući plan 2024. | Izvršenje 2024. | Index | Index | |
|  | 1 | 2 | 3 | 3/1\*100 | 3/2\*100 |
| A679073  EU projekti Sveučilišta u Dubrovniku (iz evidencijskih prihoda) | 1.735.780,38 | 2.328.636 | 2.034.900,98 | 117,23 | 87,39 |

EU projekti Sveučilišta u Dubrovniku evidentiraju se na izvorima 51, 52 i 61.

**Izvor 51** su pomoći od institucija i tijela EU, neposredno od institucija i tijela EU i posredno temeljem zajedničkog sudjelovanja na EU projektima od drugih fakulteta, institucija, organizacija iz inozemstva.

U okviru izvora 51 pomoći od institucija i tijela EU, u 2024. ostvareni su rashodi u iznosu od 1.039.594,98 EUR, što je 108,72% planiranih rahoda za 2024..(956.209 EUR), zbog većeg broja projekata koji se financiraju od institucija i tijela EU.

U 2024. godini bili su aktivni slijedeći projekti:

- Adria Digital Media Observatory (ADMO), financiran od Europske komisije (Digital Europe Programme).

- SeaClear,financiran u okviru programa Horizon Europe.

- SeaClear2 , financiran u okviru programa Horizon Europe.

- One-Blue , financiran u okviru programa Horizon Europe.

- ELEGANT, financiran u okviru programa Erasmus+ Capacity

- FishAqu, financiran u okviru programa Erasmus+ Capacity

- E+SLEM, financiran u okviri programa Erasmus+KA203

- GENIE, financiran u okviru programa Erasmus+ KA220VET

- ESSENCE, financiran u okviru programa Erasmus+KA203

- MARIPET, financiran u okviru programa Erasmus+KA220 VET

- A FISHE, financiran u okviru programa Erasmus+ Capacity Building

- DiBlueCa, financiran u okviru programa Erasmus+ KA220

- Dig.Ent.Art, financiran u okviru programa Erasmus+ KA220

- Pathfinder, financiran u okviru programa Erasmus+ KA220

- MARLESS, financiran u okviru programa INTERREG

**Izvor 52** ostale pomoći, evidentiraju se sredstva proračunskih korisnika Državnog proračuna temeljem prijenosa EU sredstava od drugih korisnika Državnog proračuna.

U okviru izvora 52 pomoći od institucija i tijela EU, u 2024. ostvareni su rashodi u iznosu od 981.465,69 EUR, što je 72,21% planiranih rashoda za 2023.(1.359.111 EUR).

U 2024. godini bili su aktivni slijedeći projekti:

- Blue-connect, ustanova nositelja: Sveučilište u Splitu

- Play2Green, ustanova nositelja: Fakultet elektrotehnike i računarstva Zagreb

- BOOMER, sredstva od Agencije za mobilnost i programe EU

- ProtectAS, sredstva od Ministarstva gospodarstva i održivog razvoja

- RCK, ustanova nositelja: Turistička i ugostiteljska škola Dubrovnik

- DU-Check, sredstva od Agencije za elektroničke medije

**Izvor 61** donacije, evidentiraju se projekti temeljem prijenosa EU sredstava od drugih subjekata ( udruga i neprofitnih organizacija )

U okviru izvora 61 pomoći od institucija i tijela EU, u 2024. ostvareni su rashodi u iznosu od 13.840,31 EUR, što je 103,94% planiranih rashoda za 2024.(13.316 EUR).

U 2024. godini bili su aktivni slijedeći projekti:

- StartUp nacija, usttanova nositelja: GTF-Inicijativa za održivi rast

- INNOVAMARE, usttanova nositelja: Hrvatska gospodarska komora

**K621061 Održavanje objekata visokoobrazovnih ustanova**

I

|  |  |  |  |  |  |  |
| --- | --- | --- | --- | --- | --- | --- |
|  | Izvršenje 2023. | Tekući plan 2024. | Izvršenje 2024. | Index | Index | |
|  | 1 | 2 | 3 | 3/1\*100 | 3/2\*100 |
| K621061  Održavanje objekata visokoobrazovnih ustanova | 0 | 260.000 | 359.999,78 |  | 138,46 |

Ministarstvo znanosti, obrazovanja i mladih je iz sredstava Državnog proračuna sa aktivnosti K621061- održavanje objekata visokoobrazovnih ustanova, uplatilo Sveučilištu za remont broda „Naše more“ iznos od 259.999,78 EUR, što je utrošeno za plaćanje računa za remont broda, te 100.000 EUR za održavanje zgrada, što je i utošeno u navedenu svrhu.

U Dubrovniku, 25. ožujka 2025.